# **DECIZIA ETAPEI DE ÎNCADRARE**

## Nr. din 12.02.2018

Ca urmare a solicitării de emitere a acordului de mediu adresate de **NORTH GATE PLAZA S.R.L. reprezentat prin RC EUROPE DEVELOPMENT SRL**, cu sediul în București, str. Alexandru Constantinescu, Nr. 35, Etaj 2, ap. 7, înregistrată la APM Harghita cu nr. 703/25.01.2018 și completată la nr. 1185/06.02.2018 și 1216/06.02.2018, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei Comisiei de Analiză Tehnică din data de 08.02.2017, că proiectul **„**Reamenajare clădire existentă și transformare în centru comercial, amenajare accese, parcări, racord stradal, drumuri de circulație în incintă, împrejmuire, pilon publicitar, panouri publicitare în incintă și pe fațade, branșarea la utilități, organizare de șantier” propus a fi amplasat în municipiul Miercurea Ciuc, str. Iancu de Hunedoara, nr. 18. nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, la punctul 10 lit. b-proiecte de dezvoltare urbană, inclusive construcția centrelor comerciale și a parcărilor auto;

b) Se va justifica în conformitate cu criteriile din anexa nr. 3 la Hotărârea Guvernului nr. 445/2009.)

**1. Caracteristicile proiectului:**

a) mărimea proiectului:

Suprafața terenului este de 36729,00m2, iar suprafața construită este de 13125,04mp.

Modificările propuse construcțiilor existente:

Parter:

- Se vor demonta zidurile nestructurale din plăci de gipscarton existente și structura de metal pentru peretele de cortină interioară executate odată cu modificările din 2008. Vor fi demontate structura metalică de susținere a tavanului fals, care e prinsă în mare parte de chesoanele de beton se alcătuiesc acoperișul existent.

- Vor fi demontate elementele rețelelor de instalații interioare existente în clădire, cum ar fi tubulatura de ventilație și țevile de apă, sanitare, sprinklere.

Demisol:

- Se propune completarea spargerilor/golurilor existente în planseul de beton existent și crearea unei planseu de beton continuu. Acolo unde se amenajeaza spatii publice planseul de beton se va termoizola și se va turna o sapa de beton peste ridicand cota nivelului în spatiile în cauza. În spatiile amenajate ca spatii de depozitare și/sau spatii tehnice se propune turnarea unei sape de beton armat, creand astfel o suprafata uniforma, corectand eventualele denivelari obtinute ca urmare a umplerii golurilor din planseul de beton existent.

Cota de nivel propus pentru subsol este de -4,05 m.

- Se propune demolarea majoritatii zidurilor interioare din BCA existente. Acolo unde se poate zidurile existente se vor folosi pentru compartimenatarile propuse.

- Se propune executarea rezervoarelor de apa propuse în subsol pentru sistemul de sprinklere și ca rezerva de apa pentru pompieri.

- Se propune folosirea spatiilor tehnice existente pentru nevoile constructiei proiectate.

- Închiderile exterioare din zidărie BCA vor fi completate conform proiect, termoizolate și finisate cu tencuiala decorativa.

**Racordarea la rețelele utilitare existente în zonă:**

**Alimentară cu apă:** alimentarea cu apă a clădirii propuse se va realiza din rețeaua publica existentă prin racordare în cadrul unui cămin de vane, inclusiv cu vane de izolare, filtru impurități si contor de apa.

**Apele uzate menajere și pluviale:**

Evacuarea apelor uzate menajere de la grupurile sanitare se va efectua in rețeaua de canalizare exterioara nou proiectata prin intermediul căminelor racord de canalizare. Canalizarea menajera va fi dirijata către rețeaua de canalizare publica.

Apele uzate înainte de descărcarea în canalizarea din incintă vor trece printr-un separator de grăsimi şi reținere nămol. (conform regulamentului propus în PUZ aprobat).

In incinta sunt propuse doua rețele de canalizare pluvial, si anume:

- rețea de canalizare ape pluviale poluate (ape preluate de pe platformele betonate, platformele pietonale, parcaje)

- rețea de canalizare ape pluviale convențional curate (ape preluate de pe cladire si rigola propusa in spatele clădirii proiectate, ape provenite din zona verde învecinată, respectiv trotuarul de protecție de pe latura posterioara a clădirii).

Apele pluviale poluate sunt preluate prin guri de scurgere în reteaua de canalizare ape pluviale poluate şi trecute prin separatorul de nămol şi produse petroliere propus, si se descarcă direct în canalizarea stradală unitară printr-un racord în colectorul stradal existent.

**Alimentarea cu energie electrică:**

Alimentarea cu energie electrică a spațiului comercial s-a prevăzut a se face de la reteaua electrica de joasa tensiune existenta in zona.

Soluția de alimentare de la rețeaua publica de energie electrica se va alege in urma studiului făcut de sucursala locala a furnizorului in jurisdicția căreia se afla amplasamentul.

Alimentarea tabloului general se realizează dintr-un post de transformare care va fi amplasat in spațiul vechiului post de transformare al fabricii de tractoare de la subsolul clădirii.

**Instalația de încălzire:**

Climatizarea spațiului se face cu sisteme tip VRF, urmând ca fiecare chiriaș să-si stabilească puterea termică de încălzire/răcire necesare, in baza unei documentații tehnice de specialitate. Echipamentele tip roof-top realizeaza racirea aerului intr-o baterie racordata la un circuit frigorific cu detenta directa, iar incalzirea aerului se va realiza prin intermediul unui arzator ce utilizeaza gaz natural.

Fiecare incinta va avea un sistem propriu de climatizare, astfel încât sa fie zone distincte acționate independent una de alta.

b) Cumularea cu alte proiecte: *nu este cazul*.

c) Utilizarea resurselor naturale: *materiale de construcții în cantități medii: nisip, balast, pietriș și piatră naturală.*

d) Producţia de deşeuri:

- *în timpul construirii:*

- Pământ și piatră rezultate din săpături – cod 17 05 04;

- Deșeuri de materiale de construcție – cod 17 01 07;

- Deșeuri de hârtie și carton – cod 20 01 01;

- Deșeuri de ambalaje hârtie și carton – cod 15 01 01;

- Deșeuri de lemn – cod 20 01 38;

- Deșeuri ambalaje de lemn – cod 15 01 03;

- Deșeuri de mase plastice – cod 20 01 39;

- Deșeuri ambalaje de mase plastice – cod 15 01 02

- Deşeurile municipale amestecate -cod 20.03.01

- *în timpul funcţionării:*

*- Deşeurile municipale amestecate cod deşeu 20.03.01 se colectează în pubele cu capac amplasate în spaţii special amenajate şi se va prelua de către o firmă specializată şi autorizată;*

- Deșeurile de ambalaje vor fi colectate pe categorii de deșeuri și vor fi predate societăților autorizate

*e)* Emisii poluante, inclusiv zgomotul şi alte surse de disconfort:

*-emisii în aer: - în timpul construirii*

vehicule rutiere pentru transportul materialelor pe șantier;

manipularea materialelor de construcție sub formă de pulberi, care vor fi doar temporare;

*-zgomot:* În perioada de construcție zgomotele și vibrațiile vor fi de mică amplitudine și determinate de mișcarea vehiculelor de transport, precum și de utilizarea temporară a unor utilaje și scule specifice. După realizarea construcției nu exista surse de zgomot și vibrații.

f) Riscul de accident, ţinându-se seama în special de substanţele şi de tehnologie utilizate: Nu este cazul.

**2**. **Localizarea proiectului**:

2.1. utilizarea existentă a terenului: zonă partial ocupată de construcții, conform Certificatului de Urbanism nr. 494/24.07.2017, emis de Municipiul Miercurea Ciuc.

2.2. relativa abundenţă a resurselor naturale din zonă, calitatea şi capacitatea regenerativă a acestora: *nu este cazul*

2.3. capacitatea de absorbţie a mediului:

1. zoneumede*: - nu este cazul,*
2. zonecostiere*: - nu este cazul,*
3. zonemontaneşiceleîmpădurite*: - nu este cazul*
4. parcurişirezervaţiinaturale: *- nu este cazul,*
5. ariiclasificatesauzoneprotejate *( zone specificate la alin.e), pct.2 din anexa 3) din HG nr.445/2009: - nu este cazul*
6. zoneledeprotecţiespecificatămai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările: *amplasamentul proiectului se află la o distanţă de cca. 590 m faţă de limita sitului Natura 2000 “Munții Ciucului”, ROSCI 0323.*
7. ariiîncarestandardeledecalitate amediuluistabilitedelegislaţieaufostdejadepăşite*: nu este cazul;*
8. ariiledenspopulate*: nu este cazul,*
9. peisajelecusemnificaţieistorică*,* culturalăşiarheologică*: nu este cazul;*

**3. Caracteristicile impactului potenţial:**

În raport cu criteriile stabilite la pct.1 şi 2 nu au fost identificate efecte semnificative posibile ale proiectului, cu accent deosebit pe:

1. extinderea impactului:
   * aria geografică: redusă, o parte a intravilanului Municipiului Miercurea Ciuc.
   * numărul persoanelor afectate: prin realizarea proiectului nu vor fi persoane afectate negativ.
2. natura transfrontieră a impactului*: nu este cazul,*
3. mărimea şi complexitatea impactului:
   * în perioada realizării proiectului*: vor rezulta deşeuri, care vor fi gestionate conform pct. 1.d,*
   * în perioada funcţionării*: valorile emisiilor în apă, sol după punerea în funcţiune a proiectului se vor încadra sub valorile limită stabilite prin acte normative în vigoare*
   * în perioada încetării activităţii: *- dezafectarea construcției se face în ordinea inversă de construire.*
4. probabilitatea impactului*: mică,*
5. durata, frecvenţa şi reversibilitatea impactului*: impactul minor este pe termen scurt, nu rezultă impact remanent.*

**Condiţii de realizare a proiectului:**

1. Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse cu respectarea prevederilor Legii nr. 211/2011 privind regimul deşeurilor cu toate modificările și completările ulterioare:

2. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

* abandonarea, înlăturarea sau eliminarea deşeurilor în locuri neautorizate;
* staţionarea mijloacelor de transport în afara terenurilor desemnate în acest scop
* distrugerea sau degradarea, prin orice mijloace, a vegetaţiei ierboase sau lemnoase;

3.Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

4. Concentraţiile maxime de poluanţi evacuaţi prin apele uzate menajere, se vor încadra în valorile prescrise în anexa nr. 3 a Hotărârii Guvernului României nr. 188/2002 – Normativ privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, NTPA-002/2005.

5. Lucrările se vor efectua numai în perimetrul aferent proiectului.

6**.** Nivelul de zgomot rezultat în urma desfăşurării activităţii, măsurat în conformitate cu prevederile standardului SR ISO nr. 1996/2-08 nu va depăşi valorile maxime prevăzute de SR 10009/2017 şi anume:

L ech = 65 dB(A) măsurat la limita spaţiului funcţional al centrului comercial

L ech= 70 dB(A) măsurat în interiorul spațiilor funcționale

L ech= 50 dB(A) măsurat la faţada clădirii rezidenţiale care este cea mai expusă acţiunii sursei de zgomot rezultat din activitatea centrului comercial

7. respectarea Ordinului MS nr. 119 din 4 februarie 2014 pentru aprobarea Normelor de igienă și sănătate publică privind mediul de viață al populației;

8. În cazul în care pe amplasament se vor desfășura activități listate în Anexa Nr. 1 al Ordinului M.M.D.D. nr. 1798/2007, titularii activităților vor avea obligația de a solicita şi de a obţine autorizaţie de mediu.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

Conform art. 49 alin (3) şi (4) din Ordinul 135/2010 privind aprobarea Metodologiei de evaluare a impactului asupra mediului pentru proiecte publice şi private, la finalizarea lucrărilor autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

ing. DOMOKOS László József

**ŞEF SERVICIU A.A.A.,**

ing. LÁSZLÓ Anna

**ÎNTOCMIT,**

ing. ABOS Judit